Cecilia Bănică-PAL 


Nelinişti fireşti 





Editura Musatinia 


Editor: Emilia ŢUŢUIANU Coordonari: 
Redactor: Felicia DUMBRAVĂ Aurora MONAC 
Tehnoredactor: Ana-Maria DUMITRU Ciprian IGNAT 


Consultant editorial: Tudor GHIDEANU 


Descrierea CIP a Bibliotecii Naţionale a României 
BĂNICĂ-PAL,CECILIA 

Nelinişti fireşti / Cecilia Bănică-Pal ; ed.:Emilia 
Tuţuianu ; pref.: Tudor Ghideanu ; postf.: Gheorghe 
Ciobanu A.M. — Roman : Muşatinia, 2004 

ISBN 973-86104-5-1 


I. Țuţuianu, Emilia (ed.) 
II. Ghideanu Tudor (pref.) 
III.Ciobanu, Gheorghe A.M.(postf.) 


821.135.1-1 


©Toate drepturile prezentei ediții aparțin autorului 
ISBN 973-86104-5-1 


Vărului meu necunoscut, 
scriitorul Constantin Barcaroiu — 
care, 
de dincolo de viață, 

mi-a cerut să scriu această carte, 


ȚIE 


Fila îngălbenită îți poartă numele 
ce l-au ascuns alţii, undeva, într-un catalog, 
într-o înşiruire de semne negre 

la care puţini pot pătrunde — 

Tu stai. 

Priveşti pământul de deasupra ta, 

iarba care-a crescut din trupul tău, 

florile care ţi-au luat 

mireasma cuvântului 

şi-au parfumat cu ea, 

văzduhul literelor. 

Carnea ta s-a topit 

Oasele tale sunt cenuşa țărânii 

Doar Sufletul tău stors de 

patima creaţiei 

este în mine 

ca o floare târzie 


ezita ca 


anxietate de rutină 


Wozu dicter! „La ce bun, poeţi!”, zicea nebunul de geniu 
Hölderlin, interogație, la care, Heidyger, în veacul XX, secolul „tehnicii 
planetare”, încerca răspunsuri despre: Frică (Furcht), Angoasă (Angst) 
şi Grijă(Sarge), pe firul cronial al temporalității vide de sens. 

Cartea Doamnei Cecilia Bănică-Pal se armonizează, ingenuu, 
tăcut şi vibrând, sub tremurul cald al neliniştii (Unruhe). Universul ei 
trăit se deschide de jos în sus, de la banal către celest. 

Într-o modalitate prozodică amintind de simbolism, de Henri 
Regnier sau Albert Samain, iar la noi de nonagenarul Gelu Naum, 
poema Durerea Trecerii devine, la Doamna Pal, paradigmatică: 

„Suflete, închis într-o coajă de nucă, 
Guşti amarul şi dulceața fructului deopotrivă 

Te simți fericit că te-ai născut, 

c-ai trăit şi ţi-ai dăruit trupul cărnos... 
Dar ai vrea să fii liber, să ieşi din pereţii lemnoşi, 
să-l vezi pe cel ce se bucură de prinosul ce-l reverşi, 
chiar dacă el te va strivi între degetele puternice, 
între dinţii lăptoşi şi îți va suge aroma” 

(Durerea trecerii) 


Oscilând între expresia ternă, prozaică şi chipul ingenuu al rostirii 
poetice naive, constructul poetei se edifică, se înalță între Regret şi 
Visul ideal, al Credinței —speranţei, al lui Probabil că... 

„Poate că din viaţa noastră nu va rămâne nimic, 
Poate că nimeni, peste câţiva ani, nu-şi va 
aduce aminte de noi 


Poate că vântul nemilos va şterge urmele 
lăsate pe nisipul lacrimilor 

Poate că umbra noastră va rătăci prin locurile 

ce le-am colindat odinioară, sărutând 

cu sfinţenie tot ce am iubit cândva”. 


Totul curge (panta Rhei!) însă, fatal, anaximandric: „pământul 
năpădit de alți oameni!” 
„Neiertătorul Cronos, însă, le va strecura în suflet 
dorinţe neîmplinite, reziduri din idealurile noastre 
sfârtecate de neputinţă, 
frânturi de dragoste, de dor şi vis, 
pe care am vrut să le dăruim semenilor 
şi n-am mai avut timp...” 
(Circuit în vis) 


Nefirescul se manifestă —culmea!- în chip firesc: Iarna este 
firească; Imprudenţa, aidoma; Firesc are, aici, ca peste tot, sensul 
de normalitate neliniştitoare, şi nu cel de ființial, ca la Cantemir 
sau Heidyger şi Noica, mai aproape de noi. 

Sub zodia „Stelei ce-a murit” a lui Eminescu sau Keller, 
poeta îşi priveşte „ridurile” chipului propriu „sperând să afle 
timpul pitit/ în fiecare mal surpat,/ în fiecare şanţ săpat” 

„Privesc în oglindă şi caut Cerberul 

ce păzeşte Stixul adânc de pe fruntea mea 

Văd un colţ de cer şi o stea 

ce pâlpâie înconjurată de vârtejul norilor... 

mă-treb cu bucuria trăirii, 

mă-ntreb cu spaima morţii: 

Doamne, când voi plăti Cerberului? 
Când se va prelinge pe bolta cerească 
dâra luminoasă ce va anunţa pierirea 
STELEI mele în neant?” 
(Pictură naivă) 
Aparent livrescă, tensiunea demiurgică de idei-metaforă, nu lasă 

sufletul „să fie cuprins de capriciile timpului rebel”(Imprudenţă) în 
furtunile „muzicii interioare” ale sângelui: 
Sângele nu mai este roşu-nvolburat 
l-au atacat hienele, 
E alb-roziu şi pulsează într-un 
ritm de notă întreagă. 
Vrem să-l simţim plin de viață 
cântând „Corul vânătorilor” (Weber n.n) 
dar el scandează lent 
„Corul robilor” (Verdi n.n.) din Nabuco... 
Ne zbatem între dorinţa şi neputinţa 
de a şti cine sunt hienele...” 
(Muzică interioară) 


În succesiunea lor ideatică (dar şi temporală), poemele edifică 
verticalitatea aceleaşi (das selbe) trăiri-nelinişti: Dragoste de copil; 
Statornicie; Aşteptare; Târzie despărțire; Mesaj din adâncuri; 
Captivii; Plimbare nocturnă; Mărturisire etc. 

Asemenea profundei şi realei Spovedanii dintr-un „Alt anotimp” 
iubirea este străbătută viclean de o dualitate recesivă, în care unul 
dintre talerele balanței se simte mai sărac, mai slab, mai dezactivat, 
dar demn să re-articuleze în posibil şi în speranţă, Idealul. 

Iată Spovedania simplă: 

„Ochii tăi mi-au spus întotdeauna 
adevărul; 
Chiar şi atunci când m-ai înşelat.. 
Nu ţi-am reproşat nimic fiindcă 
n-am vrut să-i trădez 
Erau atât de trişti sub povara 
minciunii 
Încât mi-a fost milă 
de ei...” 
(Mărturisire) 

Sau în „Nunta de aur” : 

Cerc de soare, ce-ai ars pe degetul meu, 


lăsând urma săpată în pielea-mi 
ce se asprea sub căldura-ţi zdrobitoare, 
Fă ca azi, să fie ieri, să te-ncolăceşti 
din nou pe sufletul meu 
ca atunci 
când pluteam prin lume fără s-o cunosc... 


Acum, 
Acelaşi trup- 
Alt zvâcnet: al înțelepciunii. 

Naivitatea comunicării  Regretului pentru timpul trecător 
„mâncător de vieţi”, se cunună, firesc, în jertfa euharistică din noi 
toţi, copii sau înţelepţi: 

„Cu timpul totul s-a cicatrizat 
fiindcă am avut un Crist ce-a purtat coroana durerii, 
un Crist care-a băut amarul fierii şi şi-a lăsat 
trupul sfăşiat de cuile barbare 
care-i sfredeleau mâinile, picioarele, 
trecând înrăite prin lemnul tare al CRUCII 
Iubirea lui ne-a vindecat şi ne-a făcut sufletul 
—înţeleptul tăcerii...” 
(Obişnuita familie) 


De la deschiderea către Celest şi Ideal, poeta revine la 
permanenţa terestră a Câmpiei, a „lanului cel aspru de porumb”, de 
unde a plecat departe şi nu s-a mai întors. 

Astfel: 

„Câmpie împodobită cu boabe mari de rouă 

Te port în mine tainic şi-n visurile mele 

Mi-apari înveşmântată, mereu, în haină nouă 

Dar voi veni la tine, țărâna să-ți sărut, 

Să gust din dulcea-ţi pâine cu care m-ai crescut.. 

Câmpia mea, iubită, cu boabe mari de rouă” 
(Suflet în câmpie) 

Nostalgia de altădată şi de altceva a Doamnei Pal nu se subjugă 

unei tentaţii păşuniste sau passeiste în esenţă, ci unei adevărate „lupte 
cu îngerul” care este lupta cu timpul, ca desfăşurare continuă a 
proiecției în creație. Este o continuitate a vieţii, ca întrepătrundere 
de: trecut, prezent-viitor: 
„E umplut cu trupuri de brad 
cazanul clocotitor al vieţii... 
Rotocoale de fum ies din focul arzând 
spre cunoaştere..” (Continuitate ) 
Coboară poeta din seninătatea Câmpiei, în universul incert şi 
banal al puținătăţii de frumuseţe, de bunătate, de adevăr al străzii (al 
străzii de azi!n.n.) în care viaţa şi Moartea sunt luate peste picior, 
uitate: 
„Asfaltul scoate lacrimi. 
Nu-s picături de apă. 
N-a plouat! 
Paşii apasă greu urmele altora. 
Strada e plină de gânduri.. 
Furnicarul de odinioară a dispărut 
-Au plecat —rosteşte strada 
- Au plecat —rosteşte oraşul 
-Au plecat —îngână asfaltul” 
(Tristeţea străzii) 
Deplângerea indigenței, puţinătăţii apariției oamenilor, care 


umpleau altădată inima oraşului şi a poetei, ne aduce în duritatea 
poetică a absenței, pe care o deplângeau altcândva: un Maiakovsky, 
iar, la noi un Geo Dumitrescu. 


Acest imn al absenței vigorii laborioase se  complineşte în 


apoteoza prezenţei imunde a gunoiului, scormonit pentru mâncare, din 
„Balada boschetarului”, caracteristică epopee a nefericitului eon, al unui 
disoluții morale şi diaspore existenţiale a insului şi comunității: 


„Stătea boschetarul pe-aleea pavată 
cu frunze de gheaţă 
Vedea împrejuru-i fantome clădite 
din ceaţă. 
Suna în urechea-i un vaiet de vânt 


Purtând pe aripe cuvânt din cuvânt, 
Colindul Căciunului sfânt: 
„Casa să v-o-măturaţi, 
oi lerui, ler 
Şi masa s-o încărcaţi 
oi lerui, ler” 

Contrastul existențial între trecut de festin românesc (Moş 
Crăciunul!) şi cerşitoria şi căutarea prezentă prin gunoiul —unde-şi 
are şi „odihnă” de arzător Hades, la infern real, şi unde îl cuprinde 
focul de bolgie- plesneşte de hirsută, grețoasă realitate(ca-n 
„Aşteptându-l pe Godot” al lui Samuel Becket!). Nici măcar 
dragostea (copila ce se simte vinovată de punerea focului la gunoaie, 
n.n.) nu poate salva palingenezia caliciei, reînceputul „vieții? de 
boschetar! 

Laudă Doamnei Pal pentru această înfăptuire poetică. 

Laude, aşişderea, străduinţei lui Emilia Ţuţuianu şi Editura 
„Muşatinia” pentru alegerile, pentru opţiunile în dimensiunea sacră 
a creaţiei de prestigiu. 


Acad.prof.univ.dr.Tudor GHIDEANU 
Membru al Institutului Mondial 
de Fenomenologie, Belmont Univ.S.U.A. 


Debuturi salutare 


Doamna Cecilia Bănică-Pal a predat limba şi literatura română 
timp de aproape patru decenii la Liceul Roman-Vodă şi la fostul Liceu 
nr.2 din Roman. 

Ajunsă la vârsta senectuţii, profesoara pensionară încredințează 
tiparului o plachetă de poezii care îmbogăţeşte fără doar şi poate 
portretul său spiritual cu trăsături deosebite, marcante, demne de 
admirat şi de invidiat. 

Doamna Cecilia Bănică-Pal deapănă, impresii, se inspiră din 
întâmplări şi evenimente ce atestă cu prisosință prezenţa sa în 
actualitatea tranziţiei, asumându-și rolul neliniştitor al „paznicului de 
far” al sufletelor debusolate şi descumpănite în şuvoiul evenimentelor 
dramatice, chiar tragice. 

Doamna Cecilia Bănică-Pal, cu sensibilitatea profesoarei 
experimentate observă şi semnalizează schimbările timpului şi 
fenomenele noi apărute în peisajul urbei şi în sufletele vulnerabile ale 
tinerilor şi adulților deopotrivă. Toate acestea sunt adunate în placheta 
domniei-sale „Nelinişti fireşti”, dedicată vărului său pe care nu l-a 
cunoscut, scriitorul Constantin Barcaroiu, care în secolul trecut tipărea 
cărți şi delecta publicul pe scena Teatrului Naţional din Bucureşti, din a 
cărui trupă făcea parte. Dorinţa autoarei de a continua zidirea literară a 
vărului devine o artă poetică sui-generis: 

„Sufletul tău stors de 

patima creaţiei 
este în mine 
ca o floare târzie”. 
(Jie) 

Doamna Cecilia Pal ne oferă un buchet de repere marcând cărări 
posibile pentru poezia sa, care a fost lipsită până acum, de itinerariile ce 
trec şi prin „clasele şi atelierele” revistelor literare şi culturale. 

Autoarea dispune de luciditatea şi forța penetrantă a 
investigatorului menit să spargă mizeria materială şi spirituală 
stratificată: 

„Ne zbatem între dorinţa şi neputința 

de a şti cine sunt hienele” 
(Muzica interioară) 

Doamna Cecila Pal debutează cu sprijinul uni sponsor local, fost elev 
al Liceului „Roman-Vodă”- primarul municipiului Roman: ing.Dan 
loan Cărpuşor- ce a făcut posibilă tipărirea plachetei la Editura 
„Muşatinia” din Roman. 

Recunoştinţa fostului elev, al Liceului „Roman-Vodă” — 
asumarea unui gest rar întâlnit, dar necesar, vital şi salutar, în beneficiul 
actului cultural?. Patriotism local? 

Frumuseţea dansului nu va pieri. 


Jozsef BALOGH 
Uniunea Scriitorilor din România 
-Bucureşti 2004 

Moto: 


„Sunt o invenţie a trecerii umbrei 
desenând nelinişti mă caut 
-în partea albită de oase văd foame 
de partea lovită a cărnii mă tem-suspendat 
în clepsidra sărutului firului crud de nisip 
cel rămas în adâncul privirii- 
întinde mâna şi ia-mă de-aici pentru tine 
(aud fremătând în adaos strigările 
pentru cel care am fost 
pentru cel care voi fi 
rămân o invenţie a trecerii umbrei) 
ne-aşteaptă partea cealaltă” 


Lucian PAL 
„Sunete şi semne” 

CIRCUIT ÎN VIS 


Poate că din viața noastră nu va rămâne nimic, 
Poate că nimeni, peste câţiva ani, nu-şi va 

aduce aminte de noi 
Poate că vântul nemilos va şterge urmele 

lăsate pe nisipul lacrimilor 
Poate că umbra noastră va rătăci prin locurile 
ce le-am colindat odinioară, sărutând 
cu sfințenie tot ce am iubit cândva. 


Iar noi, noi vom privi din cerul înstelat 
pământul năpădit de alți oameni, 

care 
vor visa la fericire, glorie şi nemurire... 


Neiertătorul Cronos, însă, le va strecura în suflet 

dorințe neîmplinite, reziduri din idealurile noastre 
sfârtecate de neputinţă, 

frânturi de dragoste, de dor şi vis, 

pe care am vrut să le dăruim semenilor 

şi n-am mai avut timp... 

Atunci, bolțile cerului şi ale pământului se vor deschide 

şi energia noastră risipită se va contopi cu ființa lor 

şi tot ce am visat se va înfăptui prin EI 

DUREREA TRECERII 


Suflete, închis într-o coajă de nucă, 

Guşti amarul şi dulceaţa fructului deopotrivă 
Te simți fericit că te-ai născut, 
c-ai trăit şi ţi-ai dăruit trupul cărnos... 

Dar ai vrea să fii liber, să ieşi din pereţii lemnoşi 
să-l vezi pe cel ce se bucură de prinosul ce-l reverşi, 
chiar dacă el te va strivi între degetele puternice, 
între dinţii lăptoşi şi îți va suge aroma 

OBIŞNUITA FAMILIE 


Noi n-am fost alpinişti să escaladăm împreună 
Everestul sau Alpii giganți şi măreţi 

N-am fost piloţi de performanţă ca să străbatem 
văzduhurile şi să le cunoaştem tainele 

Şi nici cercetători ai străfundurilor ca să putem 
asculta tumultul materiei clocotind în adâncuri. 


Am fost doar doi oameni care au parcurs 
drumul lung al vieţii 
încătuşați de relele din cutia Pandorei, 
blestemaţi ca necazurile să se înfrupte din ființa noastră, 
ea -regenerând mereu, sângerând mereu... 


Cu timpul totul s-a cicatrizat 
fiindcă am avut un Crist ce-a purtat coroana durerii, 
un Crist care-a băut amarul fierii şi şi-a lăsat 
trupul sfâşiat de cuiele barbare 
care-i sfredeleau mâinile, picioarele, 
trecând înrăite prin lemnul tare al CRUCII 

Iubirea Lui ne-a vindecat şi ne-a făcut sufletul 

—înţeleptul tăcerii, 

De aceea, noi am fost doar doi oameni care-au 

parcurs lungul drum al vieții 

IARNĂ FIREASCĂ 


Cade-n părul tău, iubito, 
Mii fărâme de argint... 


Un potop de fulgi zburdalnici 

Zboară-n păru-ţi platinat 

Iar în jocul lor curat, 

Caută-un loc să poposească 

În pământu-nmiresmat. 
Doamne, cum străluce-n soare 
Părul tău cel ondulat! 
Chiar de-i ger, el mie-mi pare 
Că-1 stropit tot cu cristale... 


Ninge-n părul tău, iubito, 
Şi noianul s-a-nălțat 

Tot e alb —imaculat- 

Doar ici, colo, un fir negru 

Povesteşte c-altădat? 

El domnea, sfidând zăpada 

Ce-ndrăznea timid să cadă 

Peste părul tău bogat... 
Ninge, te privesc iubito, 
Mâinile mi le deschid, 
Părul alb eu l-am cuprins 
Îl sărut ca-ntâia oară 
ŞI-l admir.. fiindcă e nins! 


PICTURA NAIVĂ 


Arabescurile mi-au împodobit faţa... 
Citesc în ele dorința de frumos neîmplinit 
şi mă doare sufletul. 
Ridurile îşi măsoară distanţa dintre ele 
sperând să afle timpul pitit 
în fiecare mal surpat, 
în fiecare şanţ săpat 
adânc şi nemilos în pielea-mi 
-cândva-alb-roz- 


Privesc în oglindă şi caut Cerberul 
ce păzeşte Stixul adânc de pe fruntea mea 
Văd un colţ de cer şi o stea 
ce pâlpâie înconjurată de vârtejul norilor... 
mă-ntreb cu bucuria trăirii, 
mă-ntreb cu spaima morţii: 
Doamne, când voi plăti Cerberului? 
Când se va prelinge pe bolta cerească 
dâra luminoasă ce va anunţa pierirea 


STELEI mele în neant? 

IMPRUDENŢĂ 


Când a început viscolul n-am pus frână 
maşinii la timp 
Ea a alunecat pe drumul în care 
zăpada se amesteca cu gheaţa trupului 
M-au acoperit troienele... 
Am trăit ca într-o găoace învăluită 
de crusta anilor.. 
Dar n-am lăsat să fie sufletul 
cuprins de capriciile 
timpului rebel 


18 


BALADA BOSCHETARULUI 


Stătea boschetarul pe-aleea pavată 
cu frunze de gheaţă 
Vedea împrejuru-i fantome clădite 
din ceaţă. 
Suna în urechea-i un vaiet de vânt 
Purtând pe aripe cuvânt din cuvânt, 
Colindul Căciunului sfânt: 
„Casa să v-o-măturaţi, 
oi lerui, ler 
Şi masa s-o încărcaţi 
oi lerui, ler” 
Îşi strânse cu grijă, paltonul-nvechit 
Căciula, cea roasă de molii, o trase pe frunte 
Iar trupu-i rămase pe loc, împietrit, 
Picioarele grele şi mâinile frânte. 
Doar ochii clipeau alungând promoroaca 
Ce boabe de perle-i atârnă pe pleoape 
Şi gura şi faţa şi barba în sloi înfăşate 
Voiau să-i mai țină răsuflarea aproape 


x 


Prin nările ude pătrunde o boare 
Mirosul şi gustul picant de mâncare 
Tresare.Aevea-i apare 

O masă-ncărcată cu feluri gustoase, 
Cu vin şi cu fructe frumoase; 

Ş-un brad ce avea-n ramuri stele 
Bomboane, caiete şi nuci-printre ele.. 
Când plin de uimire şi de bucurie 
Copil, aştepta Moş Crăciunul să vie. 


x 

Acum, nu vede în juru-i decât întuneric 
Lumina din suflet cu totul s-a stins 


Câţi ani trecut-au oare şi câte clipe au curs 

De când e doar o zdreanţă purtată des de vânt - 
-Flămând — 

Mergând prin parcuri şi colțuri de stradă, cerând?! 


x 


Plângea boschetarul... 

Copacii prin ramuri spre el trimiteau 
Frânturi de zăpadă ce-n lacrimi intrau 
Şi şiruri de gheață pe-obraji desenau 


x 


Încet se ridică, cu paşii nevolnici porneşte în noapte 
Tăcere în juru-i.Nu-i nimeni să-i spună o vorbă... 
Ar vrea să găsească culcuş ca să doarmă 

şi-un pic de căldură.. 


x 


Pe-un loc izolat zări un container, 

Hârtii şi gunoaie de jur împrejur 

Mirosuri grețoase, bucăți mici de pâine 

Şi resturi din care se pregătise masa de mâine, 
Piciorul e greu. ÎI apucă cu mâna sleită 

ÎI vâră-năuntru; apoi, suspendat pentru-o clipă, 
Părea o statuie din boarfe clădită, 

Ce-i trasă de Hades în cruntul infern. 


„„.E bine. ŞI somnu-l cuprinde 
Căldura se-nalță încet, foarte încet, 
Îi pare că-i vară şi-i soare afară 

iar corpu-i fierbinte... 
Sudoare pe frunte... 


Aude strigând: „arde, veniți mai curând!” 
Ridică pleoapa dar ea se închide 

În gură şi-n nări, rotocoale de fum. 
Căciula îi pare o vatră încinsă 

Iar mâneca haine-i aproape un scrum 

Şi corpul întreg e o torță, acum 


x 


Prin flăcări contururi de oameni el vede 
Cum trag din gunoaie o roşă mumie 
Ce geme. Durerea-l sfâşie. Apoi nimic nu știe.. 


x 


Trecut-a un timp... 
Silabe răzlețe se zbat în urechea rănită 
Încearcă să mişte; dar zeci de cuțite 
Se-nfing cu putere şi trupu-i sfâşie. 

O mână pe pieptu-i rămas neatins 

S-aşează uşoară şi-aude ca-n vis: 
„Revine, e bine, revine la viaţă!” 

şi ochii-a deschis, 


x 


Spitalul cu recea-i albeață 

Îi pare-un palat încrustat 

Cu feţe de oameni şi paturi 

Ce mişcă-ntr-un vals neîncetat 

Iar el e în mijloc — 

Mumie, ce saltă-ntr-un joc 

Cu trupu-nfăşat în cordoane de foc. 

Alături de pat, în genunchi, 

O fată cu părul vâlvoi 

Î-ntinde-un pahar cu nectar şi rar, 

Îi picură sucul pe buzele strânse 
de-atâta-amar. 

ÎI gustă. E dulce şi bun... 

Şi capul se-nclină. Aşa-i mulţumeşte... 

Cu vocea venită ca dintr-un abis 

Copila-i şopteşte: 

„N-am vrut...să ştii...am dat foc la gunoaie.. 
O mână imensă, puternic pansată 
Se-aşează pe creştetul fetei 
Copila ridică privirea...Ea vede 
În ochii adumbriţi de durere 

că este iertată. 


bi 


x 
Trec zile, săptămâni şi luni. Şi trupu-i se reface, 
Povestea vieţii sale -ascunsă e- El tace. 
Nimic nu vrea să spună. Privirea-i caută-n 
goluri şi nu se mai întoarce... 
E boschetar —ŞI atât! 


x 


Când uşa se deschide şi trebui să plece 
Lăsând în urmă patul în care a zăcut, 
Un gând îl urmăreşte şi singur se întreabă: 
„De-acum ce voi face... 
O iau de la început?” 


NUNTA DE AUR 


Cerc de soare, ce-ai ars pe degetul meu, 
lăsând urma săpată în pielea-mi 
ce se asprea sub căldura-ţi zdrobitoare, 
Fă ca azi, să fie ieri, să te-ncolăceşti 
din nou pe sufletul meu 
ca atunci 
când pluteam prin lume fără s-o cunosc, 
când nu-i ştiam încă durerile 
ci doar bucuriile... 


Inelarul a tresărit sub atingerea ta; 
se gândea la mâna-ţi care, cândva, era catifelată... 
Zâmbetul meu l-a făcut să-şi aducă aminte 
-de o altă nuntă - în care trupul său 
subțiat, acum de ani, se zvârcolea cu 
frenezie în faţa tinereții... 
Acum, 
Acelaşi trup- 
Alt zvâcnet: al înțelepciunii. 

DRAGOSTE DE COPIL 


Pe masă ... un fund de lemn 

a primit globul rotund şi gustos 

ce-aşteaptă să-i fie trupul rupt în raze. 
Într-o strachină, ieşită din mâna 

olarului şi încrustată c-un motiv floral 

stau sarmalele aburinde, 

respirând aer curat, şi-mprăştiind arome pofticioase 
Pe un ştergar pâinea, scoasă 

din cuptor întreabă unde-i laptele dantelat... 


x 


Eu le-am făcut, mamă, 
fiindcă ştiu că-ți plac- 
Dar tu, unde ești? 


* 
Lasă, mamă, depărtările 
Vino! Te rog, vino, 
N-am cui să spun 
C-am simțit fiorul primului sărut 
N-are cine să se bucure, 
că port în mine taina iubirii 
Vino, mamă, trupul bunicii scade, 
ochii i se usucă tot căutându-te.. 
Nu vreau nimic, mamă; n-am nevoie de blugi, 
de mobil, sau bani... 
Te vreau doar pe tine mamă, 
Vreau să stau cu capul în poala ta, 
-culcuş zămislit de tine pentru mine- 
să simt 
cum trupul tău alungă frigul 
din sufletul meu ars de dor 


CÂNTEC 


În pădurea de arțar, 

Paşii mei mă poartă iar 

Pe aleea înfrunzită 
De-amintiri încremenită. 
Frunză verde foi de fag, 
Veşnic, tu, mi-ai fost cel drag... 
Floarea ce mi-ai dăruit 

De mult ea s-a ofilit 


Timpul n-a fost bun cu noi 
Şi n-am rămas amândoi... 
Ai plecat pe drumul tău 
Eu te-am aşteptat mereu, 
Să răsari printre frunziş 

Să mă plimbi prin lăstăriş, 
În ochii, iar să mă priveşti, 
Să mai cred că mă iubeşti. 


Azi pădurea îmi şoptea: 

„S-a dus timpul, draga mea!” 
Luna de sus mă privea, 

Raze lungi îmi trimitea, 

Ele fin mă mângâiau, 

Buzele îmi sărutau, 

Părul mi-l împodobeau, 

Cu fir trainic de argint 
Împletit, din anii ce-am trăit 

CONFRUNTARE 


Hârcă netrebnică, ce te înfrupţi pe nesimţite 
din trupurile noastre, 
ai crezut că, smulgându-i pe cei dragi dintre noi 
şi transformându-i în pulbere neagră-cenuşie 
îi vom uita, ni-i vom scoate din suflete 
aruncându-i în groapa pustie 
de unde nu vor mai veni niciodată..? 
Renunţă la planul tău! 
„Morţii sunt simboluri prietenoase” 
care ştiu să se bucure odată cu noi, 
care vin învăluiţi în aburul pomenilor 
ce le-am făcut pentru ei- 
să ne mângâie în somn, să ne strecoare 
fiorii puterii —când suntem deznădăjduiţi. 
Hârcă nepoftită, vâră-ți secera în lanurile de neghină 
şi lasă-ne în seama celor de dincolo de viață 
care ne veghează, pregătindu-ne pentru fluxul eternității 
Nu uita! Morţii sunt simboluri prietenoase 
ale oamenilor şi nu duhuri ale răului 


CONTINUITATE 


E umplut cu trupuri de brad 
cazanul clocotitor al vieții... 
Rotocoale de fum ies din focul arzând 
spre cunoaştere 
şi-ţi înconjoară fruntea, 
lăsând în urmă zbaterea 
eternă şi neputincioasă 
Ridici mâinile şi prinzi din zbor 
scântei strălucitoare şi fierbinți... 
Te lupţi să mai aprinzi cu ele fâşii 
din sufletul tău hărțuit de timp 

SUFLET DIN CÂMPIE 


Surorilor mele 


Câmpie împodobită cu boabe mari de rouă 
Te port în mine tainic şi-n visurile mele 
Mi-apari înveşmântată, mereu, în haină nouă. 


E verde primăvara, e aurie vara, iar toamna ruginie 
Te admir însă şi-atunci când scoarţa-i cenuşie 
Sau iarna când hlamida-ți îţi este străvezie 


M-aplec să sorb cu sete o lacrimă din tine 
Dar frunza-ncet mi-o fură ducând-o pământului în dar. 
Indată el tresaltă. li simt seva în mine.. 


Privesc cum creşte iar din firava plămadă 
Recolta grea de grâne ce strânsă în grămadă, 
Tăcută, aşteaptă clipa s-ajungă în pământ iar- 


Mi-e dor să merg prin lanul cel aspru de porumb, 
Să-mi taie frunza-i pielea, iar sânge ca de plumb 
Să-mi vindece durere ce-o port de ani în şir, 


Că am plecat departe şi nu mai m-am întors, 
Să-ţi mângâi lin obrazul ce astăzi este stors 
De-atâta arătură, de-atâta vânt şi ploi... 


Dar voi veni la tine, țărâna să-ți sărut, 
Să gust din dulcea-ţi pâine cu care m-ai crescut.. 
Câmpia mea, iubită, cu boabe mari de rouă 


MUZICĂ INTERIOARĂ 


Sângele nu mai este roşu-nvolburat 
l-au atacat hienele, 

E alb-roziu şi pulsează într-un 
ritm de notă întreagă. 

Vrem să-l simţim plin de viață 
cântând „Corul vânătorilor” 
dar el scandează lent 
„Corul robilor” din Nabuco... 

Ne zbatem între dorinţa şi neputinţa 
de a şti cine sunt hienele... 

ÎMI PLAC 
NOPȚIILE... 


Îmi plac nopţile senine, când totul e limpede, 
Când bolta cerului risipeşte stele în văzduh. 
Îmi plac nopţile în care norii merg repede 
Zbătându-se să prindă luna ce, ca un duh, 
străbate infinitul 


Îmi plac nopţile senine, când totul e limpede 

Când frunțile oamenilor adorm obosite 

Lăsând să cadă gândurile ca nişte frunze veştede 
În spaţiu vast al sufletelor amorţite de atâta trudă... 


Îmi plac nopţile senine, când totul e limpede, 
Când trupul meu tresare sub mângâierea mâinilor tale 
Iar ochii şi fruntea şi obrajii primesc numai zâmbete 
Alungând ecoul durerilor şi spulberând din cale 

urma lacrimilor 


Îmi plac nopţile senine, când totul e limpede 
Şi aş vrea să le păstrez doar pentru mine, 
Să-mi făuresc din ele uşor şi pe-ndelete 
Speranţe, vise, credințe, gânduri de mai bine, 
Pentru ziua de azi şi pentru cea de mâine 


STRĂLUCIREA ASTRULUI 


Stelele vegheate 
de un rotund strălucitor de galben, 
cu fața pictată de conturul unei planete 
pe care trăiesc oameni îndrăgostiți de cer- 
ne privesc clipind din ochii lor mărunți 


x 


El vine doar noaptea 
indiferent, distant, rece, 
rotindu-şi agale discul 
suspendat în eter 


Într-un ungher al pământului 
un ghem de vise şi de speranţe 
se rostogoleşte în casa luminată 
a sufletului... 

IZVOR DE IUBIRE 


Nepoatei mele, 
Alexandra 


O clipă adormise pe canapeaua veche.. 
Alături, două gheme purtau-mpletite-n ele 
Toţi anii ce trecură cu nopţile de veghe, 

Cu visuri şi speranțe, cu clipe lungi şi grele. 


Dar buzele-i surprinse surâsul de-altădată 
Când se plimba alături de omul cel iubit 
Pe-aleele-nverzite de fag şi de stejar 

Şi străbăteau în taină poteci cu pasul rar. 


Pământul tot se mişcă. Natura iar învie 

Pe ramuri mari bobocii plesnesc de plinul sevei, 
Nerăbdători aşteaptă din ceruri ca să vie 

O ploaie-nmiresmată, să cadă peste ei. 


De flori pădurea-i plină. În ea cobor în zbor 
Mulţime de albine, ce vor să poposească 

Pe fiecare floare şi dulce să-i şoptească, 

Ce mult au aşteptat-o şi cât le-a fost de dor... 


Polenul lor se plimbă pe aripi de aramă 

Şi se ridică-n zare în splendida-i maramă 
Aripa stângă pare un fir de chihlimbar, 
Aripa dreaptă scapăr-scântei ca de amnar 
Firul de-arnici al trompei de-albină este viu 
Şi suge cu putere nectarul dulce-amar 
Punându-l cu sfială în vechiul lor pocal 


Deschise ochii. Fereastra îi trimite 
Parfum de flori şi frunze din parcu-alăturat, 
Voci tinere, frumoase, în suflet i-au intrat. 
Încet înaintează la geam şi îi priveşte: 

blugi, adidaşi, geci, fuste mini, maxi, 

tunsori, bretoane, plete se contopesc cu strada 
Ce pare că-i absoarbe şi-i strânge-n sânul ei 
Ca apoi să-i azvârle încorsetați de viață, 
Lovindu-i cu bruscheţe de tot ce-i bun şi rău 
Lăsându-i ca să meargă pe-o cale neumblată 
Pe care-o vor străbate ca să-şi atingă țelul 

şi gloria visată. 


* 


Se-ntoarce iar la lucru pe canapeaua veche 
Din aţa albă moale-mpleteşte o pereche 
De mănuşi foarte fine pe care să le facă 
în dar nepoatei sale. 

Dar iată se ivește... E ea? Sau i se pare? 
Un coc superb şi strâns îi înconjoară capul 
C-o vie diademă de flori crescute-n câmp... 
Ea poartă-o rochie lungă ce-adie ca un vânt 
Iar o eşarfă verde pe umeri i se lasă, 
Făcând-o ca să pară mai brună, mai frumoasă. 
Cu mâinile întinse şi cu mişcări feline 
Se-apropie zâmbind: 

„Bunico, spune-mi sincer, nu semăn eu cu tine? 

Hai, vino să ne vezi în dansul ce odată 

Mi-ai spus că-l îndrăgeai, pe când erai, tu, fată 


1? 


x 

Un grup. Băieți şi fete de-o eleganţă rară 
Intrară în pas de vals. Viorile cântară 

Iar ei purtaţi de valuri, îl venerau pe Strauss 
Armonizând mişcarea cu muzica-i sublimă — 
Şi totul era vesel, doar soare şi lumină 


x 


Perechi înlănţuite simțeau în trupul lor 
Că trec în altă lume —în cea a viselor 
Pe chip, bunica poartă un zâmbet de demult... 
Ea simte bucuria că tinerii gustat-au 

cu dragoste şi dor 
Felii de fericire, de vals nemuritor. 
Din nou se-ndreaptă agale spre 

canapeaua veche 


TRISTEŢEA STRĂZII 


Asfaltul scoate lacrimi. 
Nu-s picături de apă, 
N-a plouat! 
Paşii apasă greu urmele altora, 
Strada e plină de gânduri.. 
Ea ştie de ce plânge asfaltul 
Fiindcă şi ea simte lipsa lor 
Ceasul marchează ora şaisprezece, 
Ei nu trec. Sunt doar pâlcuri răzlețe 
Feţe triste. Cuvinte întretăiate: 
„omaj. Ordonanţă. Italia 
Spania. Israel. Canada” 
Oraşul rămâne mut. 
Nu poate să le răspundă 
ÎI doare sufletul, 
Furnicarul de odinioară a dispărut 
- Au plecat —rosteşte strada 
-Au plecat —rosteşte oraşul 
-Au plecat —îngână asfaltul 
Şi toate rămân îndurerate, speriate, 
pentru că 
Au rămas puţini frezori, 
strungari, electricieni, 
modelatori... 
care să le mângâie 
trupurile împietrite 

STRIGĂT... 


Mă-ntorc la tine şi vreau să-ți sărut 
ochiul de veghe 
ce l-am văzut -de copil- 
răsărind din pământ, 
privindu-mă, păzindu-mă, învăţându-mă 
să port sufletul tău în mine şi în gând.. 


Mă-ntorc la tine să-ți ating 
coapsele pline de sevă, 
să-ți pipăi corpul presărat cu minuni 
de culori, 
să-ți văd fruntea ce stă gata 
să prindă un nor, 
să-ți aud glasul chemându-mă, strigându-mă, 
plângându-mă, ca pe fiul rătăcitor 


apoi 
primindu-mă cu braţele pline de flori 


când, obosit de atâtea căutări prin ţări străine, 
mă-ntorc la tine cu sufletul-mi cuprins de dor 

STATORNICIE 


Eu ştiu ce se cere pe piaţă... 

O carte cu scene de-amor şi cu sex 
Trăite în parcuri, la colţuri de stradă — 
Eu ştiu ce se cere pe piaţă... 


Eu ştiu ce se cere pe piață, 

O carte-apărută într-o limbă vulgară 
Ce mintea refuză şi sufletul strică 
Eu ştiu ce se cere pe piaţă... 


Dar scrisul meu nu este o marfă 

Nu vreau să distrug ce-i frumos şi moral 
Ci-ascult cum un bard, cântând dintr-o harpă, 
Transformă cuvântul-n mărgăritar... 


Eu ştiu ce se cere pe piață 

AŞTEPTARE 


Trupul meu frânt 
din totalul zilelor 
vi l-am dărui, vouă, 
sperând şi aşteptând 
la împlinirea voastră, 
pentru că niciodată nu v-am privit separat, 
ci ca pe un întreg 
nesătul de cunoaştere 

TÂRZIE DESPĂRŢIRE 


Astăzi voi pleca, iubite, 
Rostul vieții mi-ai întors... 
Voi păstra numai o clipă 
Din tot ce a fost frumos 


N-ai ştiut să crezi în mine, 
Nu ai vrut să mă cunoşti, 
Am fost totul pentru tine 
Dar ţi-e greu să recunoşti. 


Nu te voi schimba cu altul; 
S-a dus tinereţea mea... 
Voi privi doar spre înaltul 
Cerului, către o stea 


Strălucirea ei va spune 
Tot ce tu nu ai putut.. 

Eu voi şti că voi rămâne 
-Pentru tine- 

Bunul cel de preţ pierdut 

CAPTIVII 


Anii se întind pe pielea noastră 
Păianjenii s-au săturat să tacă 
Ar striga —dar nu pot- Şi-ar speria duşmanul 
Lucrează înainte. Pânza e fină. 
Liniile formează figuri geometrice perfecte. 
Din când în când, pânza e distrusă 
dar numai pe moment, 
pentru că păianjenul țese alta, 
la fel de frumoasă, 
la fel de vicleană, 
aşteptând să se prindă în ea 
ființe rătăcite în vâltoarea vieții 


MESAJ DIN ADÂNCURI 


Prin somn râcâiam pământul, 
Scoarța cenuşie şi aspră îmi sfâşia degetele, 
şi-mi mânca unghiile. 


Sfredeleam, sfredeleam înainte 
şi-am dat de pământ negru şi fărâmicios 
în care se împleteau rădăcinile plantelor 
ca nişte uriaşe frânghii. 


Săpam mai departe- 
simţeam sudoarea curgându-mi, 
topindu-mi suflarea şi trupul 
dar am dat peste un lichid negru-vâscos 
ce se lipea de hainele mele. 


Stropii lui îmi ardeau obrajii 

palizi de atâta durere; 

mi-am făcut mâinile căuş 

îl scoteam din groapă, 

-țipând sfâşietor- 

şi-l aruncam departe, 

peste acelaşi pământ din care ieşise... 
Apoi corpul se cutremură.. 

zvârleam peste pământ sânge. 
Înaintam. Valurile lui mă spălau, 

de masa vâscoasă ce-mi îmbrăcase fiinţa 
Mergeam, înotând prin şuvoiul 

ce clocotea în străfunduri.. 

Atunci i-am văzut: 
erau ochi ce mă priveau cu dragoste, blândeţe şi milă, 
erau guri care-mi zâmbeau, 
erau trupuri ce se îndreptau spre mine încet, 
erau glasuri ce le auzeam venind dint-o altă lume 
cerând SĂ NU-I UITĂM 
Fiindcă veacuri de-a rândul, 
sângele lor s-a scurs în adâncurile pământului 
păzind libertatea noastră 

MĂRTURISIRE 


Ochii tăi mi-au spus întotdeauna 

adevărul; 
Chiar şi atunci când m-ai înşelat.. 
Nu ţi-am reproşat nimic fiindcă 

n-am vrut să-i trădez 
Erau atât de trişti sub povara 

minciunii 
Încât mi-a fost milă 

de ei... 

PLIMBARE NOCTURNĂ 


Mă plimb printre stele 

dar nu le ating pentru că îmi ard privirea, 
nu întind nici mâinile, nici picioarele, 

pentru că mi-e frică să nu rămân fără ele. 
Mă plimb printre stele 

şi privesc luna ... 
O văd parcelată —oameni au cumpărat pământ- pe lună 

şi lasă pe faţa ei dâre adânci 

ce-i iau strălucirea, 
Mă plimb printre stele 

şi mă uit pe Marte 

nu se văd oameni mergând 

dar şi aici şi-au luat unii pământ... 
Mă plimb printre stele şi cred 

că şi celelalte planete au aceeaşi soartă. 
Cobor pe pământ 
Citesc: „Povestea pupezei” 
Mă rog: 

„Nu ne pedepsi Doamne — 
pentru că 
vrem s-ajungem ca tine!” 


44 


MOȘTENIRE 


„Să păstrezi limba, s-o fereşti de 
stricăciune şi, mai cu seamă, să 
înveţi pe alţii cum s-o păstreze” 

AL.Philippide 


Unii zic că nu-i momentul să vorbim de poezie 
Ca despre-o prinţesă bună, ce-mparte cu frenezie 
Gama de note sublime, doruri multe cristaline, 
Spulberate peste plai-vorbe din dulcele grai 


Nu-şi apleacă fruntea plină de balade şi poveşti 
La cei care ştiu să-njure şi cu maxim de dispreţ 
Dau vulgarităţii drumul pe făgaşul poeziei. 


Alţii vor, ca ea să fie —substanţă de mahala 

Să dispară fără urmă tot ce e frumos în ea 
Biciuită de expresii triviale, fără jenă folosite 
Să se-amestece în zloată, de noroi fiind stropite 


Ochii trişti ea şi-i ridică şi o lacrimă îi cade 
Peste cei ce-nopţi de iarnă 
O citesc cu duioşie şi nepoților explică ce este o poezie 


Iar bunica spune tainic: 
„-In curând va trece moda. Ce-i urât va fi gunoi... 
Şi eterna poezie va fi iarăşi printre noi..” 

ALT ANOTIMP 


E poate un sfârşit de toamnă 
sau poate-un început de iarnă, 
atunci 


când 
strigătul va ţâşni din pieptul nostru 
străpungându-ne pielea uscată de vreme... 
Sufletul va tresări, se va revolta, va face semne 
către cerul învolburat cerându-i să ne 
dea ALT ANOTIMP 
În care frânturi de primăvară, vară, toamnă, iarnă 
să trăiască în osmoza perfectă 
a fiinţelor iubitoare de viață. 

MIRACOL 


Nepoţelului meu, 
Andrei 


Grădina s-a învelit cu soare, 
Când piersicul îmbobocit 
Şi-a desfăcut a lui petale, 
Simţind pământul încălzit 


O creangă verde şi isteață 
Purta în vârfu-i auriu, 

Un bobocel plin de viață 
Ce-n vânt se legăna zglobiu 


Atunci ai apărut pe lume 

Şi primul strigăt a trezit 

Din somn, cele mai bune zâne 
Ca să-ți ureze: „Bun venit!” 

FINAL NEAȘTEPTAT 


Mama tata papa 
Pâine lapte apa 
Cămin grădiniță 
Albină gărgăriță 
Literă şi cifră 
Abecedar clar 

Note plâns dar 
Gramatică biologie 
Astronomie anatomie 
Geografie psihologie 
Colaje mulaje 
Calculator internet 
Blond brunet 

Iubire depresie 
Fericire expresie 
Conjuncţii adverbe 


Enescu Porumbescu 
Plăcere durere 
Canţonete violete 
Armonie deschinezie 
Bogăţie amnezie 
Tranziție sărăcie 
Poluare evaluare 
Grafică coregrafie 
Portret balet 
Eminescu lonescu 
Voiculescu Cărtărescu 
Simfonie melancolie 
doină 
Baladă şi poveste 
Înainte mult mai este... 
Toate acumulate 


Alb roşu verde Compartimentate 
Game şi arpegii dau: 
SUMA CUNOAŞTERII 


-o înşiruire de plus şi minus infinit - 


Posfaţă 


Creaţia lirică a Ceciliei Bănică-Pal se remarcă prin 
spontaneitatea sinceră a comunicării, prin reacția înțeleaptă în fața 
ireversibilității devenirii și prin ipostaza de „permanentă gardă” în a 
constata, critic dar cu amabilitate, anomaliile percutante ale socialului 
din jur. 

Pentru poetă, spațiul existențial, cosmic dar și teluric este de un 
cartezianism dual, starea de monovalență ființării interferându-se, 
birefringent, cu devenirea continuă și demolativă a biologicului uman. De 
aici, acea atitudine de cuminţenie, baricadistă doar în interior dar, în 
afară, aflată într-un permanent „armistițiu”, apropiindu-se atentă de 
arena unui „care pe care”, observând-o meditativ, dar însă netrecând 
dincolo de un „noli tangere”propriu. 

Frontiera dintre viețuire și moarte se reduce numai la o demarcație 
„in creion”, poeta pledând pentru o amplificare a dialogului cu un 
„dincolo”, așa unilateral cum ar putea fi acesta. 

o atrage mult, liniștea de după o „fereastră închisă”, puținătatea unei 
mese neîncărcate, singurătatea câmpiilor pierdute în zare, tăcerea 
foșnitoare a revărsărilor de clorofilă, ca și rămânerea, pentru totdeauna, 
în „ograda” primitoare a patriei străbune. Drama în penumbră a unui 
„boschetar” o reține îndelung, în vreme ce „ascunsele hiene" ale omenirii 
o dezgustă. 

E conștientă că iubirea, presupusă a ființa la un cuplu, este doar o stare 
și nu o întruchipare, o amânare continuă a ei înspre un morganatic 
„mâine”, un „după” ce conduce, însă, către viitor, succesiunile firești ale 
generațiilor umane. 

Așteaptă un timp al întoarcerilor „fiilor rătăcitori” și o retrăire 
prerafaelit a vieții, prin care oamenii să se dăruiască unei armonii 
interioare și unor jertfiri pentru cei din jur. 

E, de altfel, acea trecere, redată de către autoare sub o formă 
metaforică, în ultima poezie a acestui volum - „Final neașteptat” -în care 
aleatorismul verbalic al unor succesiuni întâmplătoare se ordonează, 
cristalic, într-un singur logaritm de înțelepciune. 


Gheorghe A. M. Ciobanu 

Cuprims 


Nr. p. 

3.....Ție 

4.....Poezia ca anxietate de rutină — Tudor Ghideanu 
10....Debuturi salutare — Jozsef Balogh 
13....Circuit în vis 
14....Durerea trecerii 
15....Obişnuita familie 
16....larnă firească 
17....Pictura naivă 
18....Imprudenţa 
19....Balada boschetarului 
23....Nunta de aur 
24....Dragoste de copil 
25....Cântec 
26....Confruntare 
27....Continuitate 
28....Suflet din câmpie 
29....Muzică interioară 
30....Îmi plac nopțile 
31....Strălucirea astrului 
32....lzvor de iubire 
35....Tristeţea străzii 
36....Strigăt 
37....Statornicie 
38....Aşteptare 

39... Târzie despărțire 
40....Captivii 

41.. 
43.. 
44... 
45.. 
46... 
47.. 
48.. 
49... 

..Mesaj din adâncuri 
..Mărturisire 

.Plimbare nocturnă 
..Moştenire 

.Alt anotimp 

..Miracol 

..Final neaşteptat 

.Postfață — Gh. A.M.Ciobanu 





Cecilia Bănică-PAL s-a născut în anul 1931, 24 aprilie, în oraşul Făurei, 
jud. Brăila. 

-Cursurile şcolii primare le urmează în oraşul natal 

-Se înscrie la Şcoala Normală din Buzău absolvind în anul 1950. 

-În timpul şcolarităţii se remarcă în domeniul muzicii şi literaturii 
obținând premii şi menţiunii. 

-Primele poezii apar la „Gazeta de perete”, la vârsta de 16 ani. 

-Participă sporadic la „Cenaclul literar” şi este apreciată de către 
scriitorul Eusebiu Camilar. 

-Este repartizată (în anul 1950) în jud. Baia, sat. Cozmeşti unde 
funcționează ca profesoară suplinitoare până în anul 1958. 

-Se reîntâlneşte în această perioadă cu scriitorul Eusebiu Camilar, care se 
inspira pentru realizarea romanului „Temelia? din realitatea satului 
Muntelui de sus. Acesta îi sugerează să se înscrie la facultate sau la şcoala 
literară. Situaţia materială nu-i permite renunțarea la post părinții 
neavând nici un mijloc de existenţă. 

-Scrie sceneta: „Moş Cocoloş” şi se prezintă cu ea la concursul de teatru 
pentru elevi. Este premiată. Trimisă forurilor superioare ale vremii spre 
publicare, lucrarea s-a pierdut (există şi azi în manuscris n.n.). 

-În anul 1953 se înscrie la Facultatea de filologie secţia fără frecvenţă. 

-În 1958 termină facultatea şi în acelaşi an se transferă la Roman, unde 
funcţionează ca profesoară suplinitoare la „Şcoala de Muzică” şi la şcolile 
generale nr. 4 şi 5. 

-În anul 1960 este numită profesoară de Limba şi literatura română la 
Liceul nr.2 (fostul liceu de fete) secţia serală, care a fuzionat mai târziu- cu 
Liceul Roman-vodă. 

-Paralel cu munca de catedră a desfăşurat o activitate prodigioasă în 
cadrul S.R.S.C. În această conjunctură l-a cunoscut pe Iulian Antonescu, 
muzeograf, orator, om de cultură şi conferenţiar desăvârşit. În anul 1998 îl 
va evoca într-o intervenţie a sa, ce va fi publicată în cartea „Iulian 
Antonescu şi dreptul la nemurire” sub titlul „Iulian Antonescu aparține 
altei lumi- aceea a valorilor spirituale”. 

-Organizează excursii literare, concretizând omagiu adus scriitorilor prin 
lucrări plastice, executate de elevi seralişti: „Drumul cu plopi” (Muzeul 
Cezar Petrescu- din Buşteni); „Albatrosul” (Casa memorială Nicolae 
Labiş); 

-Contribuie la îmbogățirea cabinetului de literatură (Liceul nr.2) cu 
manuscrise şi cărţi aparținând scriitorilor Mihail Sadoveanu şi Cezar 
Petrescu. 

-Colaborează la editura .„Muşatinia” şi serie postfaţa la cartea de poveşti 
„Curcubeu într-o peniță” a Mădălinei Gavrilă. 


Emilia TUȚUIANU 








